CELEX: 62011TN0450
Language: el
Date: 2011-08-10 00:00:00
Title: Υπόθεση T-450/11: Προσφυγή της 10ης Αυγούστου 2011 — Galileo International Technology κατά ΓΕΕΑ — ESA (GALILEO)

8.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 298/25
            
         Προσφυγή της 10ης Αυγούστου 2011 — Galileo International Technology κατά ΓΕΕΑ — ESA (GALILEO)
   (Υπόθεση T-450/11)
   2011/C 298/47
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Galileo International Technology LLC (Bridgetown, Barbados) (εκπρόσωποι: S. Malynicz, barrister, M. Blair και K. Gilbert, solicitors)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Ευρωπαϊκός Οργανισμός Διαστήματος (ESA) (Παρίσι, Γαλλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 14ης Απριλίου 2011, στην υπόθεση R 1423/2005-1 και
            
         
               —
            
            
               να καταδικάσει το καθού και τον αντίδικο ενώπιον του τμήματος προσφυγών στα δικαστικά έξοδα.
            
         
      Λόγοι και κύρια επιχειρήματα
   
   
      Αιτών την καταχώριση του κοινοτικού σήματος: Ο αντίδικος ενώπιον του τμήματος προσφυγών
   
      Σήμα προς καταχώριση: το εικονιστικό σήμα «GALILEO» για υπηρεσίες της κλάσεως 42 — Αίτηση καταχωρίσεως κοινοτικού σήματος αριθ. 2742237
   Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα
   
      Αντιταχθέν σήμα ή σημείο: η καταχώριση ως κοινοτικού σήματος υπ. αριθ. 1701167 του λεκτικού σήματος «GALILEO» για προϊόντα και υπηρεσίες των κλάσεων 9, 39, 41 και 42· η καταχώριση ως κοινοτικού σήματος υπ. αριθ. 2157501 του λεκτικού σήματος «GALILEO» για προϊόντα και υπηρεσίες των κλάσεων 9, 16, 35, 38, 39, 41 και 42· η καταχώριση ως κοινοτικού σήματος υπ. αριθ. 516799 του εικονιστικού σήματος «powered by GALILEO» για προϊόντα και υπηρεσίες των κλάσεων 9, 16, 35, 38, 39, 41 και 42· η καταχώριση ως κοινοτικού σήματος υπ. αριθ. 330084 του εικονιστικού σήματος «GALILEO INTERNATIONAL» για προϊόντα και υπηρεσίες των κλάσεων 9, 39, 41 και 42· η καταχώριση ως κοινοτικού σήματος υπ. αριθ. 2159069 του εικονιστικού σήματος «GALILEO INTERNATIONAL» για προϊόντα και υπηρεσίες των κλάσεων 9, 16, 35, 38, 39, 41 και 42.
   
      Απόφαση του τμήματος ανακοπών: Απόρριψη της ανακοπής.
   
      Απόφαση του τμήματος προσφυγών: Απόρριψη της προσφυγής.
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού του Συμβουλίου 207/2009, διότι το τμήμα προσφυγών δεν έκρινε ότι υπήρχε μεγάλος βαθμός ομοιότητας μεταξύ των προϊόντων και υπηρεσιών που καλύπτονταν από τα προγενέστερα κοινοτικά σήματα και των υπηρεσιών που καλύπτονταν από το προσβαλλόμενο κοινοτικό σήμα. Ειδικότερα το τμήμα προσφυγών δεν έλαβε υπόψη ότι μέρος των οικείων προϊόντων και υπηρεσιών μπορούσε να είναι συμπληρωματικό, και ότι προοριζόταν για τους ίδιους καταναλωτές και για τον ίδιο σκοπό. Υπό τις συνθήκες αυτές, το συμπέρασμα του τμήματος προσφυγών περί μη συνδρομής κινδύνου συγχύσεως ήταν εσφαλμένο, δεδομένων των σαφών ομοιοτήτων μεταξύ των σημάτων και του γεγονότος ότι η μικρή ομοιότητα μεταξύ των εν λόγω προϊόντων ή υπηρεσιών μπορεί να αντισταθμίζεται από τη μεγάλη ομοιότητα μεταξύ των σημάτων.